Viktor Tikhonov (ishockeyspiller født 1988)

Viktor Vasiljevitsj Tikhonov (russisk: Виктор Васильевич Тихонов; født 12. mai 1988) er en russisk tidligere profesjonell ishockeyspiller. Han ble valgt ab Poenix Coyotes som nummer 28 i første runde av NHL-draften i 2008. I løpet av karrieren spilte han for Severstal Tsjerepovets, SKA St. Petersburg, Ak Bars Kazan og Salavat Julajev Ufa i Kontinental Hockey League (KHL) og Phoenix Coyotes og Chicago Blackhawks i National Hockey League (NHL). Han vant Gagarin Cup to ganger med SKA St. Petersburg, i 2015 og 2017.

Han representerte landet sitt under Vinter-OL 2014 i Sotsji, der han kom på 5.-plass med det russiske laget.  Han deltok også i to VM-turneringer og vant ett gull (2014) og ett sølv (2015).

Han er sønn av ishockeytreneren Vasilij Tikhonov (1958–2013) og sønnesønn av den legendariske ishockeytreneren Viktor Tikhonov (1930–2013), som ledet HK CSKA Moskva til tolv sovjetiske mesterskapstitler og det sovjetiske ishockeylandslaget til tre OL-gull og åtte VM-gull.

 Referanser 

 Eksterne lenker 


Kategori:Russiske ishockeyspillere
Kategori:Deltakere for Russland under Vinter-OL 2014
Kategori:Ishockeyspillere under Vinter-OL 2014
Kategori:Personer fra Riga